
	СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИЯТА „НАСЪРЧАВАНЕ НА ПРАКТИКИ ЗА КОНСЕРВАЦИОННИ ОБРАБОТКИ ЗА УСТОЙЧИВО УПРАВЛЕНИЕ НА ПОЧВИТЕ“, ВКЛЮЧЕНА В СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ ЗА ПЕРИОДА 2023 – 2027 Г.



	№
	Организация/
потребител
(вкл. начина на получаване на предложението)
	Предложения и становища
	Приети/
неприети
	Мотиви

	1. 
	Сдружение за устойчиво земеделие – писмо № 62-348 от 23.09.2025 г.
	Изразходването на Дизеловото гориво /Газьола/ е един от основните замърсители при селскостопанското производство. Намаляването на използването му е в синхрон с целите за намаляване на парниковите газове и увеличаването на секвестирането на въглерод в почвата. Използването на по малко дизелово гориво/Газьола/ е в резултат на по малко обработки на почвата и прилагането на консервационни практики в производството.
	Не се приема
	Критериите, включени в Приложение № 1 към чл. 7, ал. 2 от проекта на наредба, са преминали през обсъждане и са гласувани от Комитета за наблюдение на Стратегическия план за развитие на земеделието и селските райони за периода 2023 – 2027 г. (СПРЗСР 2023-2027 г.) като част от условията и изискванията на интервенцията в СПРЗСР 2023-2027 г. При изготвянето им е взето предвид указанието на Европейската комисия, че следва да се основават само на въпроси, свързани с околната среда и климата, видно от следния интернет адрес: https://agriculture.ec.europa.eu/document/download/28006a69-e0c5-45c0-b175-8440d4dd6b07_en?filename=observation-letter-bulgaria-annex_bg.pdf.
Промяна в същите може да бъде извършена след одобрение на съответните изменения в интервенцията в СПРЗСР 2023-2027 г.

	2. 
	
	Предвид гореизложеното предлагаме основен критерии с най-голям дял при оценяване на проектите към Приложение 1 към чл. 7 ал. 2 да бъде:
„Дял в % на количеството газьол за съответната година по фактури към максимално допустимо количество газьол по Методиката за средни разходни норми от Заявление за държавна помощ по Глава четвърта „а“ от Закона за подпомагане на земеделските производители от последните три години“.
Който е използвал максимално допустимото количество по Методиката за средни разходни норми от Заявление за държавна помощ по Глава четвърта „а“ от Закона за подпомагане на земеделските производители от последните три години - не извършва консервационни практики и не следва да получава точки.
	Приема се по принцип
	Във връзка с предложението са направени допълнения в чл. 78, така че в риск анализа Държавен фонд „Земеделие“ да отчита количествата газьол, заявени за подпомагане по схемата за държавна помощ „Помощ под формата на отстъпка от стойността на акциза върху газьола, използван в първичното селскостопанско производство“. Разпоредбата на чл. 78 включва нова точка със следното съдържание: „4. наличието/размера на намаления в количествата, заявени за подпомагане по схемата за държавна помощ „Помощ под формата на отстъпка от стойността на акциза върху газьола, използван в първичното селскостопанско производство“ през предходната година на кандидатстване по интервенцията.“.

	3. 
	
	При Дял в % на количеството газьол за съответната година по фактури към максимално допустимо количество газьол по Методиката за средни разходни норми от Заявление за държавна помощ по Глава четвърта „а“ от Закона за подпомагане на земеделските производители от последните три години предлагаме да се предоставят точки, както следва:
	Под 90%
Под 80%
Под 70%
	20 точки
40 точки
50 точки


към чл. 7, ал. 2
	Пореден №
	Критерии за подбор на подадените заявления за подпомагане от земеделски стопани, кандидати за участие по интервенцията с техните стопанства.
	Дял
(процент – %)
	Числова стойност в точки, идентични на дела от колона № 2.

	
	Колона № 1
	Колона № 2
	Колона № 3

	1.
	Дял на площта на непроизводствени обекти в цялото стопанство (всички площи в заявлението за подпомагане), формирана от елементите по чл. 8, ал. 1, т. 2, буква „е“ от Наредба № 105 от 2006 г., използван в ИСАК за началото на подаването на заявления за подпомагане (утвърдени със Заповед на Министъра на земеделието и храните в началото на кампания за директни плащания).
	%
	Бр. Точки
10 точки максимум

	2.
	Дял на площта на непроизводствени обекти в площи, заявени в интервенцията, формирана от елементите по чл. 8, ал. 1, т. 2, буква „е“ от Наредба № 105 от 2006 г., използван в ИСАК за началото на подаването на заявления за подпомагане (утвърдени със Заповед на Министъра на земеделието и храните в началото на кампания за директни плащания).
	%
	Бр. Точки
10 точки максимум

	3.
	Дял на площта, заявена по интервенцията (в териториалния обхват), попадаща в защитени зони от Натура 2000, обявени по чл. 12 от Закона за биологичното разнообразие при спазване на обхвата на интервенцията.
	%
	Бр. Точки
10 точки максимум

	4.
	Дял на площите по чл. 32 от Наредба № 9 от 2023 г. за условията и реда за прилагане на интервенциите „Биологично растениевъдство“ и „Биологично пчеларство“, включени в Стратегическия план за развитието на земеделието и селските райони за периода 2023 - 2027 г. (ДВ, бр. 56 от 2023 г.) от всички площи в стопанството в годината на подаване на заявление подпомагане.
	%
	Бр. Точки
10 точки максимум

	5.
	Дял на площта на азотофиксиращите (протеиновите) култури от площите, заявени по интервенцията в годината на подаване на заявление за подпомагане.
	%
	Бр. Точки
10 точки максимум

	6. Предложение ново
	Дял в % на количеството газьол за съответната година по фактури към максимално допустимо количество газьол по Методиката за средни разходни норми от Заявление за държавна помощ по Глава четвърта „а“ от Закона за подпомагане на земеделските производители от последните три години.
	Под 90%
Под 80%
Под 70%
	20 точки
40 точки
50 точки

	
	
	Общ брой точки (сбор) за заявлението:
	


Този критерии е насочен към насърчаване на устойчиво управление на почвените ресурси, намаляване на ерозията и деградацията на почвите.
	Не се приема
	Критериите, включени в Приложение № 1 към чл. 7, ал. 2 от проекта на наредба, са преминали през обсъждане и са гласувани от Комитета за наблюдение на СПРЗСР 2023-2027 г., като част от условията и изискванията на интервенцията в СПРЗСР 2023-2027 г. 
Промяна в същите може да бъде извършена след одобрение на съответните изменения в интервенцията в СПРЗСР 2023-2027 г.

	4. 
	
	Вярваме, че ще вземете в предвид нашето предложение, което ще спомогне за използване на правилни Критерии за подбор на подадените заявления за подпомагане от земеделски стопани, кандидати За участие по интервенцията с техните стопанства, по които ще се оценяват и реално ще отчитат прилагането на консервационни обработки и класирането ще бъде справедливо.
	
	

	5. 
	Асоциацията на българските но-тилъри – 
Портал за обществени консултации 
на 02.10.2025 г.
	1. Увод и легитимация
Асоциацията на българските но-тилъри (АБНТ) представлява земеделски стопани, които вече повече от десет години прилагат консервационни практики върху над 1 милион декара в България. Нашата позиция се базира на:
- реалния опит на фермери, които са преминали през трудности и грешки и днес постигат устойчиви резултати;
- международния опит и научните доказателства (FAO, ECAF, USDA, редица научни публикации);
- принципите на опазване на почвата като национален ресурс за бъдещите поколения.
Всички предложения в това становище са резултат от обсъждания и консултации с нашите членове и са съобразени с българските условия, така че новите фермери, които тепърва ще започнат да прилагат тези практики, да могат да ги въвеждат без спад в добивите и без загуба на доходи.
	
	

	6. 
	
	2. Концептуална грешка в заглавието
Проектът на Наредба е озаглавен „Насърчаване на практики за консервационно земеделие и минимални обработки“. Това създава концептуално объркване, тъй като терминът „минимални обработки“ е несъвместим със същността на консервационното земеделие.
Предлагаме следните коректни наименования:
- „Насърчаване на практики за консервационно земеделие“;
- „Подкрепа за устойчиви почвозащитни практики“.
	Не се приема
	Предоставеният проект за обществена консултация не е озаглавен, както се сочи в становището и не включва „минимални обработки“. Наименованието на проекта на наредба е „Наредба за условията и реда за прилагане на интервенцията „Насърчаване на практики за консервационни обработки за устойчиво управление на почвите“, включена в Стратегическия план за развитие на земеделието и селските райони за периода 2023 – 2027 г.

	7. 
	
	3. Дефиниции и термини
Яснотата на термините е критична, за да няма противороречиви тълкувания:
- Консервационно земеделие (FAO/ECAF/USDA): система, базирана на три задължителни принципа – минимално механично смущаване, постоянна почвена покривка, диверсифициран сеитбооборот.
- Минимална обработка (международен стандарт): системи, при които ≤25% от площта е обработена механично и след сеитба има ≥30% растителна покривка.
- Директна сеитба: сеитба без предходна площна обработка, с ≤5% обработена площ и ≥30% покривка след сеитба.
- Стрип-тил (лентова обработка): сеитба в тесни ивици (20–25% от площта), междуредията остават непокътнати и покрити с растителни остатъци.
- Слята обработка: обработка, която засяга 100% от площта, независимо от дълбочината.
	Не се приема
	С проекта на наредба не се въвеждат нови дефиниции и термини по отношение на обработките на почвите. В одобрената интервенция в СПРЗСР 2023-2027 г. са допустими дейности, които са базирани на утвърдените обработки в стандарт 5 за поддържане на добро земеделско и екологично състояние (ДЗЕС), като част от системата за предварителни условия (чл. 12 от Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (ОВ, L 435/1 от 6 декември 2021 г.), (Регламент (ЕС) 2021/2115).

	8. 
	
	4. Злоупотреба с термина „минимални обработки“
В българската практика често се смята, че „минимална обработка“ означава плитка (5–10 см) обработка. Това е подвеждащо – в международен план критерия е процентът площ, която е обработена, а не дълбочината.
Следователно:
- плитките дискования или култивирания засягат 100% от площта и не са консервационна практика;
- те разрушават покритието с растителни остатъци, смесват органиката в почвата и създават условия за ерозия.
	Не се приема
	В чл. 48, ал. 1 от проекта на наредба, в съответствие с одобрената интервенция в СПРЗСР 2023-2027 г., са посочени обработките, както са утвърдени в ДЗЕС 5, а именно: нулеви обработки или; ивични обработки или; минимални обработки или; вертикални обработки без обръщане на горния почвен хоризонт.
Земеделският стопанин ежегодно посочва и техниката/способа за щадяща обработка на почвата, съгласно възможностите от ДЗЕС 5.


	9. 
	
	5. Вертикални обработки
Тези обработки често се представят като „по-щадящи“ от оранта. Реалността е различна:
- те агресивно разбъркват почвата и на практика тя „ври“ при минаване на машината;
- нарушават структурата на почвата на голяма дълбочина и минерализират органичното вещество още по-интензивно от плуга;
- водят до ускорена деградация и загуба на почвен въглерод.
Изключение може да се допусне само при:
- силно заплевеляване или нашествие на неприятели;
- коловози от техника (пръскачки, торачки).
Тогава се разрешава еднократна плитка обработка, при ясна обосновка и доказана необходимост.
	Не се приема
	Допустимите обработки в интервенцията са базирани на утвърдения и приложим ДЗЕС 5, като част от системата за предварителни условия (чл. 12 от Регламент (ЕС) 2021/2115).


	10. 
	
	6. Научни доказателства
Международните и българските изследвания потвърждават:
- Six et al. (2000), Lal (2008): директната сеитба стабилизира органичното вещество и намалява ерозията;
- West & Post (2002): улавяне на въглерод в почвата е по-високо при но-тил и стрип-тил;
- Haddaway (2017), Frontiers (2023): интензивното смущаване намалява SOC;
- Български опит: над 10 години фермери от АБНТ доказват на практика, че тези принципи работят на над 1 млн. дка.
	Не се приема
	Не е направено предложение, което да бъде обсъдено. 

	11. 
	
	7. Международни стандарти и прагове
FAO/ECAF/USDA: ≥30% покривка след сеитба, ≤25% обработена площ.
ЕС политики: Зелена сделка, стратегия за почвите, намаляване на пестициди и торове.
България трябва да се придържа към тези прагове, за да не се отклонява от международния консенсус.
	Приема се по принцип
	С наредбата не се утвърждават стандарти за поддържане на добро земеделско и екологично състояние (ДЗЕС), като част от системата за предварителни условия (чл.12 от Регламент (ЕС) 2021/2115).

	12. 
	
	8. Конкретни предложения за промени
1. Премахване на термина „минимални обработки“.
2. Въвеждане на ясни прагове: ≤25% площ, ≥30% покривка.
3. Изрично изключване на вертикалните и слятите обработки.
4. Позволяване на стрип-тил само за пролетници и рапица.
5. Ясен критерий за сеитбооборот – минимум 3 култури за 4 години.
	Не се приема
	В чл. 48, ал. 1, в съответствие с одобрената интервенция в СПРЗСР 2023-2027 г., са посочени обработките, както са утвърдени в ДЗЕС 5, а именно: нулеви обработки или; ивични обработки или; минимални обработки или; вертикални обработки без обръщане на горния почвен хоризонт.
Земеделският стопанин ежегодно посочва и техниката/способа за щадяща обработка на почвата, съгласно възможностите от ДЗЕС 5.

	13. 
	
	9. Заключение
Консервационното земеделие е доказано решение за спиране на ерозията, за повишаване на влагозадържането и за стабилизиране на доходите на фермерите. Половинчатите мерки и смесването на понятия водят до грешки и загуби.
	Не се приема
	Няма формулирано предложение, което да бъде обсъдено.  


	14. 
	
	10. Икономически, екологични и социални аргументи
Министерството използва данни от НСИ, САРА и МОСВ основно за финансова обосновка на нуждата от интервенция. Ние не оспорваме тази обосновка, а посочваме, че реалният проблем е в критериите.
- Икономически: фермерите не трябва да търпят загуби – неправилните обработки водят до по-големи щети от размера на субсидията.
- Екологични: почвата е национален ресурс, който трябва да се съхранява за бъдещите поколения.
- Социални: подпомагането трябва да е справедливо, без дискриминация по природни дадености или големина на стопанството.
	Не се приема
	Няма формулирано предложение, което да бъде обсъдено.  


	15. 
	
	11. Заключение и призив за диалог
АБНТ излиза със становище не само от името на своите членове, но и в интерес на всички фермери в България. Нашата цел е:
- фермерите да започват правилно, без да повтарят грешките от миналото;
- да не губят доходи в прехода към консервационни практики;
- да работят устойчиво, в синхрон с природата.
	Не се приема
	Няма формулирано предложение, което да бъде обсъдено.  


	16. 
	
	12. Точкова система (ранкинг)
Категорично сме против критерии, които не зависят от фермера (география, ландшафт, наличие на дървета). Това е дискриминационно.
Предлагаме точкуването да се базира на реални действия и ефекти, например:
- ≥30% покривка – +Х точки;
- Сеитбооборот с ≥3 култури – +Х точки;
- Въвеждане на покривни култури – +Х точки;
- Директна сеитба/стрип-тил – +Х точки;
- Документирана липса на вертикални обработки – +Х точки.
	Не се приема
	Критериите, включени в Приложение № 1 към чл. 7, ал. 2 от проекта на наредба, са преминали през обсъждане и са гласувани от Комитета за наблюдение на СПРЗСР 2023-2027 г., като част от условията и изискванията на интервенцията в СПРЗСР 2023-2027 г. При изготвянето им е взето предвид указанието на Европейската комисия, че следва да се основават само на въпроси, свързани с околната среда и климата, видно от следния интернет адрес: https://agriculture.ec.europa.eu/document/download/28006a69-e0c5-45c0-b175-8440d4dd6b07_en?filename=observation-letter-bulgaria-annex_bg.pdf.
Промяна в същите може да бъде извършена след одобрение на съответните изменения в интервенцията в СПРЗСР 2023-2027 г.


	17. 
	
	Приложение: Международни научни доказателства и добри практики
Списък от FAO, USDA, ECAF, научни публикации и български опит – включени за обосновка на становището.
	
	

	18. 
	
	Проект-Наредба
НАРЕДБА
за условията и реда за прилагане на интервенцията
„Насърчаване на практики за консервационно земеделие за устойчиво управление на почвите“
На основание чл. 9, ал. 13 от Закона за подпомагане на земеделските производители и в изпълнение на Регламент (ЕС) 2021/2115 и Регламент (ЕС) 2021/2116 на Европейския парламент и на Съвета, се приема настоящата Наредба.
Глава първа
ОБЩИ РАЗПОРЕДБИ
Чл. 1. С настоящата наредба се уреждат условията и редът за прилагане на интервенцията „Насърчаване на практики за консервационно земеделие за устойчиво управление на почвите“.
Чл. 2. (1) Интервенцията цели подпомагане на земеделски стопани за прилагане на системи за консервационно земеделие, които включват:
1. минимално механично смущаване на почвата;
2. поддържане на постоянно покритие с растителни остатъци или покривни култури;
3. диверсифициран сеитбооборот.
Чл. 2. (2) Интервенцията е в съответствие с целите на Общата селскостопанска политика на Европейския съюз, Зелената сделка, Стратегията за почвите и националните приоритети за устойчиво управление на земеделските ресурси.
Глава втора
ДЕФИНИЦИИ
Чл. 3. По смисъла на тази наредба:
1. „Минимална обработка“ е система, при която механичното смущаване засяга ≤25% от площта, като след сеитба се осигурява ≥30% растителна покривка.
2. „Директна сеитба“ е сеитба без предварителна слята обработка, при която обработената площ е до 5%, а след сеитба се осигурява ≥30% покривка.
3. „Стрип-тил“ е обработка в лентата на реда (20–25% от площта), при която в междуредията се запазва ≥30% покривка от растителни остатъци.
4. „Слята обработка“ е обработка, която засяга 100% от площта, независимо от дълбочината и използвания инвентар.
5. „Вертикални обработки“ са обработки със стърнищни култиватори, чизели, агресивни продълбочители и дискови брани, които водят до интензивно разбъркване и разрушаване на почвената структура.
Глава трета
УСЛОВИЯ ЗА ДОПУСТИМОСТ
Чл. 4. Допустими за подпомагане са земеделски стопани, които:
1. прилагат практики на консервационно земеделие върху заявените площи;
2. осигуряват ≤25% обработена площ и ≥30% покривка с растителни остатъци след сеитба;
3. прилагат сеитбооборот с минимум 3 култури за 4 години, включително покривни култури, когато агрономически е възможно;
4. водят документация и доказателства за прилаганите практики.
Чл. 5. Недопустими за подпомагане са практики, включващи:
1. сляти обработки;
2. вертикални обработки;
3. рутинно плитко дисковане или култивиране преди сеитба на есенници;
Чл. 6. (1) Изключения се допускат само при доказана необходимост, като:
1. масово заплевеляване или нападение от неприятели;
2. уплътняване или намазняване на почвата;
3. коловози от тежка техника.
Чл. 6. (2) Изключенията се прилагат еднократно в рамките на стопанската година, за не повече от 20% от площта, със задължително документиране и подаване на доказателства в системата на ДФЗ.
Глава четвърта
КОНТРОЛ И ПРОВЕРИМОСТ
Чл. 7. Контролът върху прилагането на интервенцията включва:
1. фотодневник преди и след обработка/сеитба;
2. измерване на покривката чрез утвърдени методики (линеен трансект, фото-грид);
3. GPS-тракове за изчисляване на обработената площ;
4. проверка на сеитбооборота по парцели.
Глава пета
ФИНАНСОВИ УСЛОВИЯ
Чл. 8. Подпомагането се изплаща на хектар допустима площ, като размерът на помощта се определя ежегодно със заповед на министъра на земеделието, в съответствие с наличния бюджет и правилата на ЕС.
ЗАКЛЮЧИТЕЛНИ РАЗПОРЕДБИ
§ 1. Настоящата наредба влиза в сила от деня на обнародването ѝ в Държавен вестник.
§ 2. Изпълнението на наредбата се възлага на министъра на земеделието.
	Не се приема
	Проектът на Наредба отразява условията и изискванията на одобрената с трето изменение интервенция в СПРЗСР 2023-2027 г., като е издадена на правното основание, предвидено в чл. 67, във връзка с чл. 70 от Закона за подпомагане на земеделските производители.

	19. 
	Национална 
асоциация на зърнопроизводителите
 – писмо № 15-460 от 03.10.2025 г.
	Във връзка с открита процедура за обществено обсъждане по Проект на Наредба за условията и реда за прилагане на интервенцията „Насърчаване на практики за консервационни обработки за устойчиво управление на почвите“, включена в Стратегическия план за развитие на земеделието и селските райони за периода 2023 – 2027 г., представяме коментари и бележки, както следва:
	
	

	20. 
	
	- По отношение на чл. 3
Считаме, че думите „както и съответните други задължителни изисквания, определени в Стратегическия план или установени в националната правна уредба и в правото на Европейския съюз“ следва да отпаднат, тъй като изискванията по интервенцията са уредени в Наредбата, респективно този разширен текст за изисквания спрямо национална и европейска правна уредба следва да отпадне.
	Не се приема
	Аналогично на другите интервенции по чл. 70 от Регламент (ЕС) 2021/2115, имащи основно многогодишен период на изпълнение и в съответствие с условията на параграф 3 от този член на регламента, плащания по интервенцията могат да бъдат предоставяни само за задължения, с които едновременно се надхвърлят условията в посочените разпоредби, които включват и „както и съответните други задължителни изисквания, установени в националното право и в правото на Съюза“. 

	21. 
	
	- По отношение на чл. 7
Предлагаме следните промени с цел прецизиране на формулировките на:
Ал. 2
(2) Земеделският стопанин писмено декларира съгласието си, че одобрението за поемане на многогодишен ангажимент ще се извърши след прилагане на критериите за подбор на подадените заявления за подпомагане съгласно приложение № 1.
Ал. 3
(3) Земеделският стопанин писмено декларира съгласието си, че одобрението за поемане на многогодишен ангажимент и предоставянето на финансовата помощ на подаденото заявление за подпомагане ще се извърши само когато: …
	Не се приема
	Условията на интервенцията в СПРЗСР 2023-2027 г. предвиждат възможност заявленията за подпомагане да бъдат потенциално одобрявани за участие в интервенцията, а именно: „Заявленията за подпомагане, които могат да бъдат одобрени за участие в интервенцията, ще се одобряват чрез извършване на оценка по критериите за подбор по низходящ ред, въз основа на получения общ брой точки от таблица № 1.“.

	22. 
	
	- По отношение на чл. 9, ал. 4
При текущата ситуация на масови пожари и природни бедствия, считаме, че следва да бъде предвиден ред за случаите на пожар и/или формажор, респективно оттеглена площ в следствие на пожар или форсмажор не следва да води до неспазване или прекратяване на ангажимент. С оглед на изложеното, предлагаме следната формулировка:
Чл. 9, ал. 4
Когато кандидатите за подпомагане по интервенцията оттеглят площ от земеделски парцел, поемат риска за спазването на задълженията си по изпълняваните ангажименти и последиците от неспазването на получените точки при извършване на оценката и подборът по чл. 11 и намалението им под посочените по чл. 12, т. 3., освен в случаите на пожар и/или форсмажор.
	Не се приема 
	В разпоредбата не се ограничава правото на земеделските стопани да оттеглят парцели, каквато възможност следва и от нормата на ал. 3 на същия член. Наличието на непреодолима сила или извънредни обстоятелства не е обвързано със задължение за оттегляне на площи в ангажимент.

	23. 
	
	- По отношение на чл. 12
В текущата наредба липсва текст относно административния акт, с който се одобрява или отказва поемането на многогодишен ангажимент, респективно и се съобщава на земеделските стопани, във връзка с което предлагаме промяна в чл. 12 и т. 1, както следва:
Чл. 12. Държавен фонд „Земеделие“ в съответствие с чл. 28, ал. 1 от ЗПЗП издава решение за одобрение или отказ за поемане на многогодишен ангажимент, което изпраща  чрез съобщение в СЕУ до всеки земеделски стопанин, подал заявление за подпомагане по интервенцията, което включва: …
	Не се приема
	С конкретната разпоредба се предвижда задължение на Държавен фонд „Земеделие“ да изпрати съобщение до земеделските стопани в системата за електронни услуги, с което да ги информира относно статуса на подаденото от тях заявлението за подпомагане, след извършване на оценката съобразно критериите за подбор. Това е етап от процеса на разглеждане на заявлението за подпомагане по интервенцията.

	24. 
	
	- По отношение на чл. 17, ал. 1
Предлагаме думите „може да одобри“ да се заменят с думата „одобрява“ с цел прецизиране на текста.
	Не се приема
	Условията на интервенцията в СПРЗСР 2023-2027 г. предвиждат възможност заявленията за подпомагане да бъдат потенциално одобрявани за участие в интервенцията, а именно: „Заявленията за подпомагане, които могат да бъдат одобрени за участие в интервенцията, ще се одобряват чрез извършване на оценка по критериите за подбор по низходящ ред, въз основа на получения общ брой точки от таблица № 1.“

	25. 
	
	- По отношение на чл. 24, ал. 3
Към датата на влизане в сила на наредбата, есенните култури в почти цяла България ще бъдат засети. Това автоматично ще лиши стопаните, които са извършили сеитба (рапица, пшеница, ечемик, тритикале и др.), от възможност за участие в интервенцията. Това противоречи на принципа за равнопоставен достъп до подпомагане и представлява условие, което ограничава обективно допустими кандидати. В допълнение, площите с есенни култури могат да се пробовземат до активна вегетация и няма агрономическо, техническо или практическо ограничение за това. От технологична гледна точка, периодът на целия месец август, а в Южна България и голяма част от месец септември са неподходящи и почти невъзможни за пробовземане, поради сушата. С цел прецизиране на текста и равнопоставеност на земеделските стопани за участие по интервенцията, предлагаме следната формулировка:
Чл. 24, ал. 3
(3) Почвените проби по ал. 2 обхващат площите, заявени по интервенцията и се вземат преди засяване на едногодишната земеделска култура и/или не по-рано от 1 август на предходната година и не по-късно от 15 май на годината на подаване на заявление за подпомагане.
	Приема се по принцип 
	Разпоредбата е прецизирана с оглед на по-голяма яснота по следния начин:
„(3) Почвените проби по ал. 2 се вземат за всеки парцел в периода от 1 август на предходната година до 15 май на годината на подаване на заявление за подпомагане, а за едногодишните земеделски култури се вземат и преди засяването им.“
При прецизирането й са взети предвид изискванията на интервенцията, включена в СПРЗСР 2023-2027 г.,  „Почвените проби за всеки парцел, въз основа на които през първата година на подаване на заявление за подпомагане се изготвя почвения анализ и плана за управление на хранителните вещества, следва да са взети преди засяване на едногодишната земеделска култура и не по-рано от 1 август на предходната година и не по късно от 15 май на годината на подаване на заявление за подпомагане.“. Така формулираното условие, като част от проекта на наредба, е обсъдено, на проведената среща на 12.08.2025 г., което е видно и от https://www.sp2023.bg/index.php/bg/sprzsr-bg/novini/proekt-t-na-naredbata-za-prilagane-na-intervenciata-za-konservacionno-zemedelie-se-obs-di-s-bransa-v-mzh. В допълнение следва да се имат предвид и изискванията, заложени в ЗИУ 2, които се явяват базови, при изпълнение на задълженията по интервенцията. Съгласно 
Заповед № РД-09-1037 от 1 октомври 2024 г. за утвърждаване на Ръководство за прилагане на законоустановените изисквания за управление за периода 2023 – 2027 г., в глава II „Прилагане на законоустановени изисквания“, т. 2.9.2.  „препоръките за торене се изготвят на базата на баланс между необходимото количество азот за развитието на културите и азота, който може да бъде доставен на културите от почвата и чрез наторяване, като се вземе предвид:2.9.2.1. количеството азот, съдържащо се в почвата преди засаждане/засяване;“.
 Като са отчетени доводите относно възможностите за засяване на есенните култури, климатичните условия и обективните агротехническите възможности за конкретния период  е създадена преходна разпоредба със следното съдържание:
„§ 2. Почвените проби за земеделски парцели, на които сеитбата на есенните едногодишни култури е извършена преди влизане в сила на наредбата, могат да бъдат взети до 30.11.2025 г.“.


	26. 
	
	- По отношение на чл. 24, ал. 4
В точки 6 и 7 преди думата азот, следва да добави думата минерален, с оглед условията на интервенцията в одобрения Стратегически план.
	Приема се частично
	Както е предвидено и в условията на интервенцията, Планът на управление на хранителните вещества следва да включва информация относно необходимото количество азот за отглежданата от земеделския стопанин култура, а именно:
„Въз основа на извършения анализ на почвата през първата година, включващ най-малко информация за киселинност, съдържание азот, фосфор и калий, се изготвя и спазва план за управление на хранителните вещества, при  най-малко следните изисквания:
•	Въз основа на очакваните годишни добиви за всяка заявена земеделска култура се изчислява необходимото количество азот за всеки земеделски парцел;…………..“
Разпоредбата на чл. 24, ал. 4, т. 7 е прецизирана с цел по-голяма яснота при съобразяване на изискванията на интервенцията:
„7. планираното за внасяне количество минерален азот, което не може да надвишава редуцираното с  20 на сто количество по т. 6, както и да е повече от 120 кг/ха;“.


	27. 
	
	- По отношение на чл. 27, т. 3
Географските цифрови данни могат да представляват различни по вид файлове, които представят данни на ниво парцел, площ и други, поради което предлагаме формулировката да е на ниво площ по интервенцията. С оглед прецизирането на текста, предлагаме следната формулировка:
3. географски цифрови данни за геолокализацията на взетите почвени проби с допустимо до 10% отклонение при припокриване на заявената площ и площта на пробовземане, идентифицирана в информацията по т. 2;
	
Приема се по принцип 
	Разпоредбата е прецизирана, като са отчетени и условията в СПЗРСР 2023 – 2027 г.:
„3. географски цифрови данни за геолокализацията на взетите почвени проби за всеки земеделски парцел, заявен по интервенцията, с допустимо до 10 на сто отклонение при географско припокриване на площта между заявената площ и площта на пробовземане, идентифициран в информацията по т. 2;“.

	28. 
	
	- По отношение на чл. 30
С оглед влошаващите се климатични условия и случаите на пропадане на засята култура и на основание член 3 от Регламент (ЕС) 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 следва да се предвиди ред за случаите на пропаднали площи. С оглед изложеното, предлагаме добавяне на точки 3 и 4 към член 30, както следва:
(3) В случай на пропаднали площи, земеделският стопанин отбелязва в Заявлението за подпомагане/плащане парцелите с пропаднала култура и пропадналата култура, като предоставя и Констативен протокол.
(4) За спазване на изискването по чл. 2, ДФЗ може да включи в изчисленията площта на пропадналата култура.
	Приема се по принцип 
	В разпоредбата на чл. 30 е създадена нова ал. 3 със следното съдържание:
„(3) Държавен фонд „Земеделие“ при изчисленията по ал. 2 взема предвид площта на земеделската култура, изцяло засегната от настъпването на обстоятелствата по чл. 3, параграф 1, буква „а“ и „в“ от Регламент (ЕС) 2021/2116.“.

	29. 
	
	- По отношение на чл. 35, ал. 4
В Наредбата е предвиден ясен ред за класиране на кандидати, ред за финансиране и механизъм за финансова дисциплина при управление на бюджета по интервенцията. В този смисъл предвиденото в ал. 4 е неясно при какви обстоятелства се прилага и в кои случаи се намаляват годишните плащания.
	Не се приема
	Аналогично на останалите интервенции по чл. 70 от Регламент (ЕС) 2021/2115 и предвидените условия в СПРЗСР 2023-2027 г., както и в съответствие със задължения по чл. 67, ал. 2 от ЗПЗП, в периода на изпълнение на ангажиментите е предвидена хипотезата за намаление на размера на подпомагане.

	30. 
	
	- По отношение на чл. 38, ал. 1
С оглед планираната единична сума по интервенцията в одобрения Стратегически план, общият бюджет за интервенцията, както и с оглед предвиденото в чл. 35, ал. 5, предлагаме прецизиране на текста, както следва:
Чл. 38, ал. 1
Планираната единична сума за прилагане на заявените и одобрени дейности по интервенцията за обработваемата земя, заета от допустими земеделски култури е 139, 17 евро/ха.
	Не се приема
	Аналогично на останалите интервенции по чл. 70 от Регламент (ЕС) 2021/2115 и предвидените условия в СПРЗСР 2023-2027 г., както и в съответствие със задължения по чл. 67, ал. 3 от ЗПЗП, в периода на изпълнение на ангажиментите е предвидена хипотезата за намаление на размера на подпомагане.

	31. 
	
	- По отношение на чл. 39, ал. 1
В Наредбата е предвиден ясен ред за финансиране по интервенцията, както и механизъм за финансова дисциплина при управление на бюджета по интервенцията. В този смисъл предвиденото в текста е неясно – към кой бюджетен пакет се отнася, как се определя степента на ангажираност, в кои случаи се определя таван на плащанията. С оглед изложеното, считаме, че чл. 39, ал. 1 следва да отпадне.
	Не се приема
	Аналогично на останалите интервенции по чл. 70 от Регламент (ЕС) 2021/2115 е предвидена такава възможност, която е идентична с разписаното в одобрената от службите на Европейската комисия интервенция.

	32. 
	
	- По отношение на чл. 39, ал. 2
Изпълнението на изискванията по интервенцията води до съществени разходи за земеделските стопани. В случай на намаляване на размера на годишното плащане по време на изпълняване на поетия ангажимент, следва да се предвиди възможност за отказ от изпълняването му, без връщане на получените суми. В тази връзка, предлагаме следната промяна в ал. 2 
(2) Размерът на годишните плащания по чл. 38, ал. 1 може да се преразглежда по време на изпълнявания ангажимент по интервенцията, като в случай на намаление на единичната сума по чл. 38, ал. 1, бенефициентът може да не продължи изпълняването на ангажимента, без да дължи връщане на получените до момента суми.
	Приема се по принцип 
	Такава възможност не е предвидена в текстовете на интервенцията, за да бъде възприета в проекта на наредба. Предложение в такава посока може да бъде разгледано и обсъдено при изменение на СПРЗСР 2023 – 2027 г. и предложено за одобрение от службите на Европейската комисия.

	33. 
	
	- По отношение на чл. 40, ал. 2 и ал. 3
	
	

	34. 
	
	В ал. 2 - Предлагаме думите „и на продукти за растителна защита или за хуманно отношение към животните“ да отпаднат, тъй като нямат връзка с условията за участиепо интервенцията и изискванията за изпълнение на многогодишния ангажимент.
	Приема се частично
	Разпоредбата на чл. 40, ал. 2 от проекта на наредба е формулирана в съответствие с изискванията на чл. 70, параграф 3 от Регламент (ЕС) 2021/2115. В разпоредбата на чл. 40, ал. 2 от проекта на наредба думите „или за хуманно отношение към животните“ са заличени.


	35. 
	
	В ал. 3 - Социалната условност се прилага само по отношение на директните плащания, поради което следва да бъде премахната като изискване по интервенцията.
	Не се приема
	В разпоредбата на чл. 14 от Регламент (ЕС) 2021/2115 изрично е посочено, че предварителните условия в социалната сфера се прилагат и спрямо бенефициери, които получават годишни плащания съгласно чл. 70, 71 и 72 от този регламент, част от тези интервенции е и интервенцията  „Насърчаване на практики за консервационни обработки за устойчиво управление на почвите“. Аналогична по характер е и нормата на чл. 56, ал. 3 от Закона за подпомагане на земеделските производители.


	36. 
	
	- По отношение на чл. 41
В предвидения текст, липсва изключение за площите, с които се изпълняват изискванията за пожарна безопасност. С оглед настъпилите бедствия от пожари през последните години и високия пожарен риск в България, както и с цел синхронизиране на изискванията на приложимото законодателство по отношение на противопожарните ивици, предлагаме следната промяна в текста:
Чл. 41. Земеделският стопанин в периода на изпълнение на ангажимента може да обработва заявените и одобрени площи, като използва една от изброените  обработки на почвата по чл. 48, ал. 1, т.1, на които осигурява наличие на почвена покривка по чл. 48, ал. 1, т. 2. Изискванията по чл. 48, ал. 1, т. 1 не се прилагат за частта от парцелите, с която се изпълняват изискванията за пожарна безопасност по НАРЕДБА № 8121з-968 ОТ 10 ДЕКЕМВРИ 2014 Г. ЗА ПРАВИЛАТА И НОРМИТЕ ЗА ПОЖАРНА БЕЗОПАСНОСТ ПРИ ИЗВЪРШВАНЕ НА ДЕЙНОСТИ В ЗЕМЕДЕЛСКИТЕ ЗЕМИ
	Приема се по принцип 
	С оглед на по-голяма яснота за земеделските стопани, изрично е посочено, че при изпълнение на ангажимента следва да съобразяват условията за противопожарна безопасност. В тази връзка в чл. 41 е създадена нова алинея: „(2) Алинея 1 може да не се прилага за площта от заявените земеделски парцели, на които земеделският стопанин изпълнява задължения по Наредба № 8121з-968 от 2014 г. за правилата и нормите за пожарна безопасност при извършване на дейности в земеделските земи (ДВ, бр.105 от 2014 г.) за съответните земеделски култури.“.


	37. 
	
	- По отношение на чл. 46
От формулировката на текста не става ясно кои данни от предоставените от МОСВ, съгласно Становището по екологична оценка, ще използва ДФЗ за проследяване на изпълнението. С оглед информираността на земеделските стопани и добросъвестното спазване на изискванията, следва да се определи кои масиви от данни ще се използват за администриране на интервенцията.
	Не се приема
	В проекта на наредба, в чл. 34, ал. 1, т. 2 с цел информираност на земеделските стопани и яснота на разпоредбата е посочен интернет адрес, където е публикувано Становището по екологична оценка № 5 – 4/2023г., с което се съгласува СПРЗРС 2023 – 2027 г. Нормата на чл. 46 предвижда задължение на ДФЗ в посока на проследимост на мерки от това становище по изпълнение на интервенциите.


	38. 
	
	- По отношение на чл. 49, ал. 2
Аналогично с бележката по чл. 41, следва да се предвиди ред за площите, с които се изпълняват изискванията за пожарна безопасност, с оглед на което предлагаме следната формулировка:
(2) Когато бъде констатирана площ с разораване или площ с различна от допустимите обработки на почвата по чл. 48, същата се счита за неустановена и се изключва от многогодишния ангажимент, с изключение на пожарозащитни ивици съгласно НАРЕДБА № 8121з-968 ОТ 10 ДЕКЕМВРИ 2014 Г. ЗА ПРАВИЛАТА И НОРМИТЕ ЗА ПОЖАРНА БЕЗОПАСНОСТ ПРИ ИЗВЪРШВАНЕ НА ДЕЙНОСТИ В ЗЕМЕДЕЛСКИТЕ ЗЕМИ и/или в случаите на обработки за прекъсването на пожари.
	Приема се по принцип
	Направена е редакция в чл. 49, като е добавена нова разпоредба, а именно: 
„(3) Алинея 2 може да не се прилага за площта от заявените земеделски парцели, с които се изпълняват задължения по Наредба № 8121з-968 от 2014 г. за правилата и нормите за пожарна безопасност при извършване на дейности в земеделските земи за съответните култури.“.

	39. 
	
	- По отношение на чл. 55, ал. 1 и ал. 4
	
	

	40. 
	
	С оглед прецизиране на текста и изискванията по отношение на цялата площ по интервенцията и оптималната гъстота на културите, предлагаме следната формулировка:
Чл. 55. (1) На площите, с които е поет многогодишен ангажимент по интервенцията, земеделският стопанин използва сертифицирани семена и прилага оптимална гъстота на засяване за културите по Приложение 3.
	Не се приема
	В проекта на наредба е уредено, предвиденото в интервенцията условие, а именно: „•	Използваната оптимална гъстота на засяване на културите на всеки парцел, съгласно технологията на отглеждане/обработки на почвата и количествата използвани/вложени семена (в т.ч. сертифицирани от втората година на ангажимента), в съответствие условията в националното законодателство……“. С направеното предложение оптималната гъстота се ограничава само до културите в приложение № 3 от проекта на наредба. В допълнение се вменява задължение да се използват сертифицирани семена, а това задължение е от втората година на ангажимента.  

	41. 
	
	Чл. 55, ал. 4 – предлагаме в края на изречението да се добавят думите „по Приложение 3“
	Приема се 
	Разпоредбата на чл. 55 по отношение на обхвана на земеделските култури е прецизирана след проведено съгласуване с Изпълнителна агенция по сортоизпитване, апробация семеконтрол, като се редактирани разпоредбите на ал. 3 и 4 по следния начин:
„(3) Земеделският стопанин след първата година на изпълнение на ангажимента за земеделските култури по ал. 2 използва само семена, сертифицирани по реда на Закона за посевния и посадъчния материал и съответните подзаконови нормативни актове по неговото приложение. 
(4) Земеделският стопанин предоставя чрез СЕУ на ДФЗ в периода от 1 август до 30 септември информация и копия на официалните документи за използваните сертифицирани семена, включително разходооправдателни документи за закупените количества за съответната земеделска култура от приложение № 3.“.


	42. 
	
	- По отношение на чл. 57, ал. 5
Следва да се определи кои са другите подходящи средства за извършване на контрол и проверка.
	Не се приема
	Разпоредбата в чл. 57, ал. 1, т. 5 е аналогична на предоставените възможности на акредитираната разплащателна агенция за осъществяване на контрол в останалите интервенции по чл. 70 от Регламент (ЕС) 2021/2115 г. и не изключва потенциални механизми за контрол, осъществяван от Държавен фонд „Земеделие“.

	43. 
	
	- По отношение на чл. 64
Предвиденият ред е в противоречие с чл. 15 и чл. 130 от Търговския закон, както и противоречи на правната логика, тъй като задълженията на прехвърлителя са до момента на прехвърляне на дадените права и задължения. При настъпване на прехвърляне, прехвърлителят няма практически контрол, нито бъдещите действия попадат в обхвата на властта и волята му. Текстът на чл. 64 ангажира отговорност на прехвърлителя, а за да бъде ангажирана финансова отговорност, следва да е налице вина на санкционирания – волево поведение или вина при обективна възможност да взема определени действия и решения. След прехвърлянето на ангажимента, финансовата отговорност е изцяло в обхвата на приобритателя, която отговорност той декларира и приема към момента на прехвърлянето. С оглед на изложеното, предлагаме следната формулировка на текста:
Чл. 64. Когато приобретателят декларира, че ще продължи прилагането на дейности по интервенцията до края на многогодишния ангажимент, но не го изпълни, възстановява изплатената финансова помощ, получена до момента на прехвърляне на стопанството, както и изплатената финансова помощ, получена след прехвърляне на стопанството.
	Не се приема
	Аналогично на останалите интервенции по чл. 70 от Регламент (ЕС) 2021/2115 и в  съответствие с изискванията на чл. 84, параграф 2 от Регламент (ЕС) 2021/2116 е създадена правна рамка, която да гарантира  „справедливо и равнопоставено разпределение на отговорността между прехвърлителя и приобретателя в случай на неспазване на изисквания“.

	44. 
	
	- По отношение на чл. 92, ал. 2
Следва да се поясни как акт за нарушение за примамка за хищници реферира към интервенцията и изискванията по изпълнението й, респективно поради каква причина води до отказ от финансово подпомагане. В допълнение, ако има такъв акт, то той може да е обект на обжалване или по него да тече производство по обжалване.
	Не се приема
	Разпоредбата е в съответствие със Становището по екологична оценка № 5–4/2023 г., с което е съгласуван от министъра на околната среда и водите СПЗРСР 2023 – 2027 г., а именно мярка I.20 от глава I. „Общи мерки и условия за всички интервенции“. В допълнение както и в цитираната мярка, така и в чл. 92, ал. 2, е предвидено актът да е влязъл в сила.


	45. 
	
	- По отношение на чл. 93, точка 3
Средствата за интервенцията са предвидени в одобрения Стратегически план, а случаите по чл. 67, касаят допълнителни финансови средства, а не основните такива. В този смисъл, формулировката е неясна, тъй като чл. 93 реферира към отказ изобщо от финансово подпомагане, а не отказ за финансово подпомагане над предвидения в Стратегическия план бюджет.
	Не се приема
	С оглед финансовата дисциплина e предвидена възможност Държавен фонд „Земеделие“ да откаже  при липса на бюджет, каквато уредба съществува на всички интервенции по чл. 70 от Регламент (ЕС) 2021/2115, като е отчетен и многогодишния характер на тези интервенции.  

	46. 
	
	- По отношение на чл. 94
	
	

	47. 
	
	Точка 1 – текстът предвижда отказ от финансово подпомагане, когато площ на заявен за подпомагане парцел е оценена като неотговаряща на условията за допустимост, при проверките, извършвани по чл. 70 от ЗПЗП. С оглед прецизиране на текста, следва да се определи отказа от финансово подпомагане само за засегната площ ли е или за целия парцел, в който тя попада.
	Приема се по принцип 
	Разпоредбата е прецизирана по следния начин:
„1. площ от заявен за подпомагане парцел е оценена като неотговаряща на условията за допустимост, при проверките, извършвани по чл. 70 от ЗПЗП;“.

	48. 
	
	Точка 8 – следва да се добави текст по отношение на пропаднали площи, като предлагаме следната формулировка:
8. на заявен за подпомагане парцел по интервенцията, на който при извършена проверка се установи допустима земеделска култура, различна от заявената, освен в случаите на пропаднали площи и представен Констативен протокол.
	Приема се по принцип 
	Разпоредбата е прецизирана по следния начин: 
„8. на заявен за подпомагане парцел по интервенцията, на който при извършена проверка се установи допустима земеделска култура, различна от заявената, освен в случаите на обстоятелствата по чл. 3, параграф 1, буква „а“ и „в“ от Регламент (ЕС) 2021/2116;“.

	49. 
	
	- По отношение на чл. 96
	
	

	50. 
	
	Чл. 96, ал. 3 - Не става ясно кои са „всички плащания“, следва да се прецизира, че разпоредбата касае плащанията по интервенцията.
	Приема се 
	Разпоредбата е прецизирана, като е уточнено, че се касае за плащания по интервенцията.  

	51. 
	
	Чл. 96, ал. 4 – Текстът предвижда бъдеща санкция, дори в случаите на небрежност, което представлява прекомерност. Предлагаме, с цел балансиране на административните санкции, от текста да се изключат думите „и през следващата календарна година“, респективно предвидената санкция да се прилага само за съответната календарна година. 
	Не се приема
	Аналогично на разпоредбите от Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви "а", "в" - "е" и чл. 78 от регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент, е предвидена тази разпоредба, като предвиденото намаление съответства на констатираното неспазване.

	52. 
	
	Чл. 96, ал. 5 – текстът предвижда отказ от финансова подкрепа за две последователни години, в случаите, когато установена площ с протеинови култури е по-малка от заявената. В текстът обаче няма допустим процент на отклонение, а в случаите на теренни проверки и измерване на площи винаги има разминаване, респективно има допустимо отклонение при всички проверки на място. Така предвиден текстът, означава, че дори разминаване със 100 кв.м. ще доведе до отказ от финансиране в две последователни години, което е прекомерна и несъразмерна санкция към нарушението. С оглед на изложеното, предлагаме текст, както следва:
(5) Когато заявление за подпомагане е допуснато до одобрение за участие с изчислени точки по критерий № 5 съгласно приложение № 1, и след извършен контрол от ДФЗ установената площ на тези парцели е по – малка с повече от 10% от заявената, ДФЗ отказва финансова подкрепа по интервенцията за годината на констатацията.
	Приема се по принцип 
	Разпоредбата е редактирана по следния начин: 
„(5) Когато заявление за подпомагане е допуснато до одобрение за участие с изчислен брой точки по критерий № 5 съгласно приложение № 1, установената площ на парцелите, заета с културите по критерий № 5, е над 10 на сто по - малка от заявената, но не е намален общият брой точки под минималния брой точки, Държавен фонд „Земеделие“ отказва плащания по интервенцията в годината на констатацията.“.

	53. 
	
	- По отношение на чл. 97, ал. 3
От формулировката на текста не става ясно каква е хипотезата на намаление и към какво се отнася. С оглед яснота на изискванията, текстът следва да се преформулира по-разбираемо и ясно.
	Приема се
	Разпоредбата е преформулирана по следния начин:
„(3) Държавен фонд „Земеделие“ намалява размера на плащането по интервенцията в съответствие с приложение № 4, когато установи, че земеделският стопанин, не спазва изискванията по управление и задълженията по тази интервенция, различни от допустимия размер на установената площ.“.

	54. 
	
	- По отношение на чл. 98, ал. 1, т. 1
Следва думите „прехвърлителя“ да се заменят с „приобритателя“.
	Не се приема
	Виж по – горе.

	55. 
	
	- По отношение на чл. 101, ал. 2
Текстът не се отнася до интервенцията и следва да бъде премахнат.
	Приема се по принцип
	Направена е редакция на разпоредбата:
„(2) Държавен фонд „Земеделие“ предоставя на Управляващия орган на Стратегическия план данни и информация за използваните количества семена по чл. 55 за площите, на които се изпълняват дейности по интервенцията.“.

	56. 
	
	По отношение на Заключителни разпоредби, параграф 3
	
	

	57. 
	
	- По отношение на предвидените промени в Наредба 4 относно чл. 9, ал. 2 от, буква т. 2:
С промяната на цитирания по-горе член се отнема възможността на едни и същи парцели да се заявят  Еко схема за запазване и възстановяване на почвения потенциал - насърчаване на зелено торене и органично наторяване (Еко-ЗВПП) и интервенцията по настоящата Наредба. От друга страна в Стратегическия план е предвидено, че не може да се предоставят плащания по цитираните еко схема и интервенция за едни и същи парцели. В тази връзка и с оглед предвиденото класиране по интервенцията, предлагаме да бъде допуснато заявяване на Еко ЗВПП и КЗ на едни и същи парцели на ниво подаване на заявление за подпомагане, а след извършване на класиране на подадените заявления, на стопаните, които бъдат одобрени за поемане на многогодишен ангажимент да не бъде изплатено подпомагането по Еко ЗВПП, респективно на стопаните, които не бъдат одобрени по КЗ да бъде отпуснато подпомагането по Еко ЗВПП.
	Приема се
	Разпоредбата е редактирана, като са съобразени и изискванията на интервенцията:
 „(5) Кандидатите за подпомагане, одобрени за участие с парцели по интервенцията по чл. 1, т. 39, не могат да получат подпомагане за площите на същите парцели и по еко схемата по чл. 1, т. 27.
(6) Кандидатите за подпомагане по интервенцията по чл. 1, т. 39 не могат да заявяват едни и същи площи по еко схемите по чл. 1, т. 25 и 31 и по интервенциите по чл. 1, т. 36 – 47.“.


	58. 
	
	- По отношение на Приложение № 4 към чл. 81, ал. 2
Считаме част от текстовете за неясни за земеделските производители, поради което предлагаме преформулиране на изискванията с конкретни препратки. Част от предвидените санкции за неспазвания са прекомерни отнесени към нарушенията, поради което предлагаме и следните изменения:
	Ред №
	Изисквания за управление на интервенцията
	Процент на намаление

	1.
	Бенефициентите водят технологичен дневник по Образец за площите, в обхвата на многогодишния ангажимент
	50 на сто за интервенцията

	2.
	Спазват изискването на одобрените площи на земеделските парцели ежегодно да се отглеждат минимум 4 земеделски култури, като трите основни не могат да надвишават повече от 90 % от заявените площи. В отглежданите култури е допустимо да се включва и земя, оставена под угар, като тази площ не може да е част/участва в дела, зает от трите основни култури.
	100 на сто за площта, за която е установено неспазване

	3.
	На площта на земеделския парцел не се отглеждат маслодайни култури, когато на същите е заявена и отглеждана маслодайна култура през някоя от предходните две години.  
	100 на сто за площта, за която е установено неспазване

	4.
	Не се отглеждат еднакви зърнено-житни есенни култури в две последователни години
	100 на сто за площта, за която е установено неспазване

	5. 
	Внесеният в земеделския парцел минерален азот не може да бъде в по-голямо количество от редуцираното с 20 % количество на необходимия азот (съгласно изготвеният план за управление на хранителните вещества), както и да надвишава 120 кг./ха 

	100 на сто за площта на земеделския парцел

	6.
	Земеделският стопанин осигурява ежегодно за всеки парцел минимум три внасяния във фази от цикъла на отглеждане на всяка култура от допустимите категории продукти (в съответствие допустимото приложение на продукта)
	100 на сто за площта на земеделския парцел

	7.
	Приложените дози са в съответствие с чл. 53, ал. 2 при внасяне за всяко едно от приложенията/третиранията, като се спазват минималните дози за всяко едно приложение/третиране, съгласно информацията в регистъра на БАБХ или етикета на продукта. При употреба на оборски тор се отчитат и спазват условията по чл. 54 за количеството органичен азот, съгласно Таблица № 4 от Програма от мерки за ограничаване и предотвратяване на замърсяването с нитрати от земеделски източници в уязвимите зони за периода 01.01.2024 г. - 31.12.2027 г.
	100 на сто за площта на земеделския парцел

	8.
	Земеделските стопани спазват оптимална гъстота на засяване на културите по Приложение 3 на всеки парцел по интервенцията, съгласно технологията на отглеждане/обработки на почвата и количествата използвани/вложени семена
	100 на сто за площта на земеделския парцел

	9. 
	От втората година на ангажимента използва сертифицирани семена за отглежданите земеделски култури по Приложение 3 на заявените за подпомагане парцели по интервенцията
	100 на сто за заявения  земеделския парцел

	10.
	Земеделският стопанин съхранява и предоставя в ДФЗ копия на документите (в т.ч. разходооправдателни) за вложените: семена, количества торове и допълнително приложените оборски тор, органични почвени подобрители, микробиални торове или биологично активни вещества. 
	50 на сто за интервенцията

	11.
	Спазва изготвения от агроном план за управление на хранителните вещества, който е предоставен в ДФЗ
	100 на сто за заявения земеделски парцел




	








Приема се частично 
	








По ред 1 от приложение № 4 към чл. 81, ал. 2 изискването за водене на технологичен дневник е едно от основните изисквания за изпълнение на ангажиментите по интервенцията и основа за осъществяване на контрол за спазване на изискванията.
По ред 2 – предложението „е за площта за площта, за която е установено неспазване.“ Няма разлика между предвиденото в проект на наредба и постъпилото предложение, защото и в двата случая е засегната цялата площ на интервенцията. 



По ред 3 – няма формулирано предложение, което да бъде обсъдено.  


По ред 4 – няма формулирано предложение, което да бъде обсъдено.  

По ред 5 – няма формулирано предложение, което да бъде обсъдено.  






По ред 6 – няма формулирано предложение, което да бъде обсъдено.  




По ред 7 – няма формулирано предложение, което да бъде обсъдено.  









По ред 8 – не се приема, задължение по интервенцията е да се прилага оптимална гъстота на засяване на заявените за подпомагане площи. 




Направена е редакция на ред 9, като е добавено приложение № 3. 



По ред 10 – няма формулирано предложение, което да бъде обсъдено. 






По ред 11 – няма формулирано предложение, което да бъде обсъдено.

